หุ้นสหรัฐฯปิดในแดนลบ
ดัชนีหุ้นดาวโจนส์  ปิดที่ 12,653.12 จุด ลดลง 83.17 จุด ด้านแนสแดค  ปิดที่ 2,902.33 จุด  ลดลง 29.44 จุด
11 ก.ค. 2555

ดัชนีหุ้นดาวโจนส์  ปิดที่ 12,653.12 จุด ลดลง 83.17 จุด ด้านแนสแดค  ปิดที่ 2,902.33 จุด  ลดลง 29.44 จุด
ตลาดหุ้นสหรัฐฯวานนี้ ปิดตัวในแดนลบ จากข้อมูลการค้าที่น่าผิดหวังของจีน ขณะที่นักลงทุนทบทวนถึงรายงานผลประกอบการบริษัทช่วงไตรมาส 2 ที่เริ่มเปิดเผยออกมา รวมถึงข้อตกลงยูโรโซน ที่จะสามารถสนับสนุนสเปนและธนาคารต่างๆของแดนกระทิงดุได้มากน้อยแค่ไหน
ดัชนีหุ้นดาวโจนส์ ลดลง 83.17 จุด (0.65 เปอร์เซ็นต์) ปิดที่ 12,653.12 จุด แนสแดค ลดลง 29.44 จุด (1.00 เปอร์เซ็นต์) ปิดที่ 2,902.33 จุด เอสแอนด์พี ลดลง 10.99 จุด (0.81 เปอร์เซ็นต์) ปิดที่ 1,341.47 จุด 
ขณะที่ราคาน้ำมันดิ่งลงแรงวานนี้ หลังเหตุผละงานประท้วงของคนงานภาคพลังงานในนอร์เวย์ ที่ส่งผลกระทบต่อการผลิตคลี่คลาย และข่าวการนำเข้าที่ลดลงของจีน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลง 2.08 ดอลลาร์ ปิดที่ 83.91 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.35 ดอลลาร์ ปิดที่ 97.97 ดอลลาร์ต่อบาร์เรล